 **Délegyháza Község Önkormányzata** 

**2337 Délegyháza, Árpád u. 8.**

**Telefon/fax: (24) 212-011, (24) 212-057, E-mail:**  [polgarmester@delegyhaza.hu](mailto:%20polgarmester@delegyhaza.hu)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**E l ő t e r j e s z t é s** Délegyháza Község Önkormányzat Képviselő-testületének 2012. december 11-i ülésére

**Tárgy:** Döntés hozatal a Hunyadi János Általános Iskola és Könyvtár, köznevelési intézmény működtetésének vállalásáról

**Tisztelt Képviselő-testület!**

A települési önkormányzat a nemzetiségi köznevelésről szóló 2011. évi CXC. törvény 74§ (4) bekezdése értelmében gondoskodik – az illetékességi területén lévő összes, saját tulajdonában álló, az intézményfenntartó központ által fenntartott köznevelési intézmény feladatainak ellátását szolgáló ingó és ingatlan vagyon működtetéséről.

A települési önkormányzat **e kötelezettség teljesítése alól –** ahhoz szükséges gazdasági és jövedelemteremtő képesség hiánya esetén az érintett köznevelési intézmény működtetésével kapcsolatos kiadásaira és a köznevelési intézmény működtetésére rendelkezésre álló bevételeirevonatkozó, jogszabályban meghatározott adatszolgáltatás mellett **felmentést kérhet.**

Az érintett intézmény a Hunyadi János Általános Iskola és Könyvtár esetében önkormányzatunk a működtetési kötelezettsége alól mentesítést kezdeményezett. A mentesülés iránti kérelemben az önkormányzatnak igazolni kellett a gazdasági és jövedelemtermelő képességeinek hiányát. Ennek érdekében adatot szolgáltatott az önkormányzat az érintett köznevelési intézmény működési adatairól.

Az adatok vizsgálata után a tárcaközi bizottság javaslata alapján az oktatásért felelős miniszter a helyi önkormányzatokért felelős és államháztartásért felelős miniszter egyetértésével önkormányzatunk számára

**A 2013. január 1-je és 2015. augusztus 31-e közötti időszakra a megfizetendő havi hozzájárulás összegét 1 824 e Ft-ban állapította meg.**

A döntésről az Emberi Erőforrások Minisztériuma Oktatásért felelős Államtitkárának 54048/2012/KOHAT számú levele az előterjesztés mellékletét képezi.

A hozzájárulás éves összege 21 888 e Ft, mely megközelíti az intézmény által 2013. évre tervezett működési kiadásokat. Amennyiben a működtetést átadná az önkormányzat az államnak a gyermekek étkeztetéséről a törvény szerint továbbra is gondoskodnia kell, és e feladatot ellátó 2 fő kiadásai, továbbá 1 fő tornacsarnok takarító, valamint a tornacsarnok és a sportpálya rezsiköltségeinek jó része a megállapított hozzájáruláson felül többletkiadást jelentenének. A Hunyadi János Általános Iskola működtetési kiadásait a 2013. évi költségvetésében vállalja önkormányzatunk. A működtetésnél elsődleges szempont a takarékosság és a hatékonyság.

Kérem a Képviselő-testületet a határozati javaslat megvitatására és az alábbi határozat elfogadására.

**Határozati javaslat:**

**Délegyháza Község Önkormányzat Képviselő-testülete a nemzeti köznevelésről szóló 2011. évi CXC. törvény 74 §. (4) bekezdésében foglaltak alapján, az önkormányzat rendelkezésére álló saját és átengedett bevételek terhére a saját tulajdonban álló – az állami intézményfenntartó központ által 2013. január l-től - köznevelési intézmény feladatainak ellátását szolgáló – ingó és ingatlan vagyon működtetéséhez megállapított hozzájárulás megfizetését nem vállalja. A Nemzeti Köznevelésről szóló törvény 76. §-n meghatározott jogok és kötelezettségek Délegyháza önkormányzatát illetik, illetve terhelik. Működtetés alóli felmentési kérelmét visszavonja.**

**Délegyháza, 2012. december 7.**

**Határidő: 2012. december 14.**

**Felelős: Dr. Riebl Antal polgármester**

**Dr. Molnár Zsuzsanna jegyző**

**Dr. Riebl Antal**

**polgármester**

**Határozati javaslat:**

**Délegyháza Község Önkormányzat Képviselő-testülete a köznevelési intézmények állami fenntartásba vételével összefüggő intézmény átadás-átvételről, a feladatellátáshoz kapcsolódó létszám átadásáról, valamint a feladatellátáshoz kapcsolódó vagyonelemek, jogok, és kötelezettségek megosztásáról szóló megállapodást elfogadja és felhatalmazza a polgármestert annak aláírására.**

**Délegyháza, 2012. december 7.**

**Határidő: 2012. december 14.**

**Felelős: Dr. Riebl Antal polgármester**

**Dr. Molnár Zsuzsanna jegyző**

**Dr. Riebl Antal**

**polgármester**